OpenLLM-France/wikimedia huggingface dataset:
# Naked Killer

Naked Killer (赤裸羔羊 en xinès, Chik loh go yeung en pinyin) és una pel·lícula de Hong Kong del 1992, dirigida per Clarence Fok. L'actriu Chingmy Yau fou nominada com a millor actriu als Hong Kong Film Awards. La pel·lícula és àmpliament considerada com a clàssic de culte.

## Argument

Un policia, Tinam, està molt afectat per la mort dels seu germà de tal forma que la visió d'una arma qualsevol el trastorna i pràcticament l'incapacita. Quan coneix la Kitty la seva existència es torna més complicada. Kitty és una assassina professional que ha vist l'execució del seu pares i inicia una venjança matant els gàngsters responsable i que està sota la protecció e la Germana Cindy. Ella és una experta assassina que la salva en el darrer moment i li ensenya l'ofici. Quan Tinam torna a aparèixer en la vida de Kitty sorgeix un intensa atracció però una assassina lesbiana que havia estat entrenada per Cindy arriba a Hong Kong amb l'encàrrec de matar les dues dones.

## Rebuda

Tot i que aquesta pel·lícula va rebre un 80% a Rotten tomatoes i va ser generalment aclamada per crítics, la seva violència extrema i gràfica i els temes sexuals explícits poden haver dissuadit molts espectadors. Arxivat 2007-10-01 a Wayback Machine. Per aquestes raons la pel·lícula ha desenvolupat un culte que segueix.

## Producció

* Malgrat el títol, la pel·lícula mostra pocs nus. En el seu temps, aparèixer despullat en les pel·lícules asiàtiques era vist com un detriment per un actor o actriu en les seves perspectives de carrera, encara que molts actors de la llista A van escollir protagonitzar pel·lícules de la Categoria III. Tot i que apareix en topless mentre fa l'amor amb Simon Yam, Chingmy Yau manté els seus pits coberts amb el seu braç.
* Aquesta va ser una de les moltes pel·lícules que Yam i Yau van protagonitzar junts en els anys 1990.
* La naturalesa polèmica de la pel·lícula amb el seu contingut violent i els temes sexuals van suposar extensos talls per la censura tant a Hong Kong com a l'estranger.
* L'actriu japonesa Sugawara apareix en topless i el seu cul és mostrat durant les seves escenes d'amor amb Ng, que va restar vestit i portant guants mentre acaronava el cos de Sugawara.

## Referències

* ↑ http://www.variety.com/article/VR1118003687?refcatid=3629&printerfriendly=true
* ↑ http://query.nytimes.com/gst/fullpage.html?res=9902E4DB1738F931A3575BC0A96E958260&sec=&spon=&pagewanted=3
* ↑ http://www.blockbuster.com/mobile/catalog/movie/details/91745
* ↑ http://twitchfilm.com/news/2012/05/trailer-for-wong-jing-produced-naked-soldier-is-sexy-yet-dangerious.php Arxivat 2012-06-25 a Wayback Machine.
* ↑ «Naked Killer». The New York Times.
* ↑ Sex and Zen and a Bullet In the Head by Stefan Hammond and Mike Wilkins, ISBN 1-85286-775-2, ISBN 978-1-85286-775-1
* 1 2 DVD audio commentary by director Clarence Fok Yiu-leung available on Naked Killer DVD, released by Hong Kong Legends, ASIN: B000063VC9

## Enllaços externs

* http://www.imdb.com/title/tt0109412/
# Nadia Sàvtxenko

Nadia Víktorivna Sàvtxenko, ucraïnès: Наді́я Ві́кторівна Са́вченко (Kíev, 11 de maig de 1981) és una militar ucraïnesa, tinenta de les Forces Armades d'Ucraïna i cap de llista del partit de Iúlia Timoixenko, la Unió Panucraïnesa "Pàtria", a les eleccions legislatives ucraïneses de 2014. Es tracta de l'única pilot de Sukhoi Su-24 ucraïnesa.
Esdevingué famosa arreu del món al juny del 2014, quan fou capturada per rebels prorussos a l'est d'Ucraïna mentre lluitava amb el Batalló Aidar. Fou transferida il·legalment a Rússia, que la detingué acusant-la d'haver mort dos periodistes russos durant la guerra al Donbàs. Fou reclosa en una clínica psiquiàtrica russa, on començà una vaga de fam per protestar contra les acusacions «falses» de les autoritats russes. A diferència de la Duma i el govern de Rússia, la delegació russa a l'Assemblea Parlamentària del Consell d'Europa ha mostrat el seu «total suport» a l'alliberament de Sàvtenxko.
El 26 d'octubre del 2014 fou elegida diputada a la Rada Suprema d'Ucraïna. El 25 de maig de 2016, Savchencko va ser intercanviada en un intercanvi de presos per oficials russos del Departament Central d'Intel·ligència Yevgeny Yerofeyev i Alexander Alexandrov capturats per Ucraïna.
Després de tornar a Ucraïna, Savchenko va declarar la seva intenció de participar com a candidat a la presidència a les Eleccions presidencials ucraïneses de 2019. No obstant això, va ser arrestada el 22 de març de 2018, acusada de planificar un atac terrorista per enderrocar el govern ucraïnès. Va ser alliberada de la detenció el 15 d'abril de 2019

## Referències

* ↑ «Electoral list of All-Ukrainian Union "Batkivshchyna" in 2014 Ukrainian parliamentary election» (en anglès). Comissió Electoral Central d'Ucraïna. Arxivat de l'original el 2016-03-14. [Consulta: 29 desembre 2015].
* ↑ Gessen, Masha. «Nadiya Savchenko Gives Russia the Finger». New Yorker, 10-03-2016. [Consulta: 11 juliol 2020].
* ↑ «Россия не собирается освобождать Савченко и регламент ПАСЕ ей не указ» (en rus). Unian.
* ↑ «Российская делегация в ПАСЕ в корне поменяла позицию по Савченко» (en rus). Liga.
* ↑ «CEC registers 357 newly elected deputies of 422» (en anglès). Companyia Nacional de Ràdio d'Ucraïna, 25-11-2014. Arxivat de l'original el 2014-12-04. [Consulta: 29 desembre 2015].
* ↑ «Parliament to form leadership and coalition on November 27» (en anglès). UNIAN, 26-11-2014. «Ukraine's new parliament sworn in» (en anglès). Kyiv Post, 27-11-2014.
* ↑ «Nadiya Savchenko: Russia frees Ukraine servicewoman» (en anglès). BBC, 25-05-2016. [Consulta: 11 juliol 2020].
* ↑ «Савченко заявила, что будет участвовать в президентских выборах на Украине в 2019 году» (en rus). Nation News, 27-07-2017. Arxivat de l'original el 9 de febrer 2022. [Consulta: 11 juliol 2020].
* ↑ «https://nation-news.ru/286679-savchenko-zayavila-chto-budet-uchastvovat-v-prezidentskih-vyborah-na-ukraine-v-2019-godu» (en rus). Pravda, 15-11-2019. [Consulta: 11 juliol 2020].
# Nadia Raj

Nadia Raj fou el nom donat un estat tributari protegit del tipus zamindari, amb seu a Nadia i a Krishnanagar, al districte de Nadia a Bengala Occidental. El territori tenia vers 1900 una superfície de 8.161 km².
Una família de bramans establerta a la zona originada en Bhattanarayan el cap dels cinc bramans vinguts de Kanauj al segle IX en temps del rei Aduisur de Bengala, va ajudar a Man Singh, el general mogol, en la seva expedició contra Pratapaditya, el rebel raja de Jessore, i el representant de la nissaga, Raja Bhabananda, va rebre de l'emperador Jahangir catorze parganes en recompensa. El 1683 va pujar al tron el seu net maharaja Rudra Raj que va governar fins al 1694. El 1728 va pujar al poder maharaja Krishna Chandra, fill de Raghuram Roy de Krishnanagar, que fou adoptat per Bhabananda Majumdar Raj, i amb el que la nissaga va arribar a la cimera del seu poder a la meitat del segle XVIII quan es va posar al costat dels britànics a Plassey a Palashi (23 de juny de 1757) i va rebre de Robert Clive el títol de Rajendra bahadur i una donació de 12 canons utilitzats a Plassey que encara es conserven al palau del maharajà. Krishna Chandra va fundar el temple de Shivnibash (1762) establint diverses escoles de sànscrit a Nadia i sent patró de la música i la literatura. Va morir el 1782 i el va succeir el seu fill Sib Chandra Raj mort el 1788. A finals del segle següent governava Khitish Chandra Raj al que va succeir el seu fill Kshaunish Chandra Ray Bahadur nascut el 1890 i creat maharaja el 1911 i maharaja bahadur el 1917; membre de l'assemblea legislativa de Bengala (1921-1923) va morir el 1928. El 1953 els zamindaris van passar a l'estat indi.

## Referències

* Genealogia parcial Arxivat 2009-05-31 a Wayback Machine.
# Müllerita

La müllerita és un mineral de la classe dels sulfats.

## Característiques

La müllerita és un tel·lurat de fórmula química Pb₂Fe$^{3+}$(Te$^{6+}$O₆)Cl. Va ser aprovada com a espècie vàlida per l'Associació Mineralògica Internacional l'any 2019, sent publicada per primera vegada el 2020. Cristal·litza en el sistema trigonal. La seva duresa a l'escala de Mohs és 2. És l'anàleg de Fe$^{3+}$ de la backita, i químicament similar a l'eztlita.
Les mostres que van servir per a determinar l'espècie, el que es coneix com a material tipus, es troben conservades a les col·leccions mineralògiques del Museu d'Història Natural del Comtat de Los Angeles, a Los Angeles (Califòrnia) amb els números de catàleg: 73609, 73610, 73611 i 73612; i a les col·leccions mineralògiques del Museu Victoria, a Melbourne (Austràlia), amb el número d'espècimen: m54913.

## Formació i jaciments

Va ser descrita a partir de mostres obtingudes a tres mines de les muntanyes Otto: Aga, Bird Nest drift i Bird Nest E3. Més tard també ha estat descrita en una quarta mina de la mateixa zona, la mina Library. Aquest conjunt muntanyós es troba a la localitat de Baker, al districte miner de Silver Lake, dins el comtat de San Bernardino (Califòrnia, Estats Units), i és l'únic a tot el planeta on ha estat descrita aquesta espècie mineral.

## Referències

* ↑ «Müllerite» (en anglès). Mindat. [Consulta: 13 agost 2021].
# NASCAR

NASCAR són les inicials en anglès de National Association for Stock Car Auto Racing (Associació Nacional de Carreres d'Automòbils de Sèrie) i representa actualment a l'organització més gran de competicions de cotxes de sèrie del món, tant per les seves variades categories com pel seu nivell d'espectadors.
La particularitat d'aquestes competicions es basa, principalment, en el fet que els circuits són ovalats i són sempre cotxes tipus turisme de sèrie, és a dir, automòbils el disseny bàsic dels quals és el d'un cotxe sortit de fàbrica. Actualment els cotxes són fabricats per especialistes basant-se en els perfils i especificacions detallades per la NASCAR i els motors són proveïts pels grans fabricants assegurant un nivell de competència igualat per a tots els participants.

## Orígens de la NASCAR

Es té coneixement que els traficants d'alcohol als Estats Units durant l'època de les prohibicions i alts impostos utilitzaven a experts conductors que modificaven cotxes comuns per a suportar gran pes en els seus maleters. Aquests conductors van haver de desenvolupar destresa en la conducció per a evadir a la policia sobretot quan els seus cotxes anaven totalment carregats.
Els conductors i mecànics d'aquests cotxes van començar a reunir-se en circuits ovalats i així mostraven la seva destresa competint contra altres pilots. Aviat aquestes competicions van atreure l'atenció de més gent i la popularitat va augmentar.

## El començament de la NASCAR

Cap a l'any 1947, quan EUA es recuperava dels efectes de la Segona Guerra Mundial i la normalitat tornava al país, les carreres d'actuacions tipus Stock van començar a ressorgir com esdeveniments que cridaven poderosament l'atenció del públic.
La popularitat va augmentar tant que va fer que es duguessin a terme competicions d'aquest tipus a tots els Estats Units, per a llavors, cada organitzador o pista (anomenats també promotors) duia la competició el més just possible concordament a la seva pròpia reglamentació. Els esdeveniments entre si eren aïllats i els pilots d'una regió rara vegada corrien en una altra sota un reglament similar.
La pauta històrica per a aquest esport la va prendre Bill France Sr., promotor del circuit de Daytona (el primer amb forma d'oval i asfaltat) en unir als involucrats principals en la primera associació per a cotxes tipus Stock, la NASCAR, nascuda al desembre de 1947. Dos mesos després, el 15 de febrer de 1948 es va disputar la primera carrera en la història de NASCAR, aquesta va ser celebrada a Daytona i va ser guanyada per Red Byron amb un Ford Motor Company modificat. No obstant això, hi va haver grans problemes per la falta de gasolina disponible als Estats Units durant les guerres mundials.

## Enllaços externs

* Pàgina web oficial de la NASCAR (anglès)
* Nascar teams Arxivat 2007-04-26 a Wayback Machine. (anglès)
# Nanoa enana

Nanoa és un gènere d'aranyes araneomorfes de la família dels pimòids (Pimoidae). Fou descrit per primera vegada l'any 2005 per Hormiga, Buckle i Scharff.
És un gènere germà de Pimoa. Segons el World Spider Catalog amb data de 4 de gener de 2019 comprèn una única espècie, Nanoa enana.

## Distribució i descripció

Aquesta espècie és endèmica dels Estats Units. Es troba des de 925 a 1.530 m d'altitud al sud de la Serralada de les Cascades i a les muntanyes Siskiyou, al nord-oest de Califòrnia, i al comtat de Jackson, Oregon.
El mascle holotip fa 1,42 mm i el paratip femení 1,65 mm.

## Referències

* 1 2 3 4 Hormiga, Buckle & Scharff, 2005 : Nanoa, an enigmatic new genus of pimoid spiders from western North America (Pimoidae, Araneae). Zoological Journal of the Linnean Society, vol.145, p.249-262 (text íntegre).
* ↑ (anglès) World Spider Catalog: Nanoa Hormiga, Buckle & Scharff, 2005 en la família Pimoidae +base de dades. Accés el 3 de gener de 2019.
# NSR

NSR té els següents significats:
* Pas del Nord-est (del seu nom en anglès Northern Sea Route), ruta de navegació que segueix la costa nord de Rússia
* Airbus NSR (de l'acrònim en anglès New Short Range), projecte d'avió de l'empresa Airbus
# NTA

NTA té els següents significats:
* New Transatlantic Agenda (anglès) o Nova Agenda Transatlàntica (català), acord de col·laboració entre els Estats Units i la Unió Europea signat a Madrid el 1995, vegeu relacions entre els Estats Units i la Unió Europea#Acords
* Nigerian Television Authority (anglès) o Autoritat Nigeriana de Televisió, ens públic de televisió de Nigèria
* National Telefilm Associates, antiga companyia de mercat de producció audiovisual dels Estats Units
* National Television Awards, premis de televisió atorgats anualment al Regne Unit
* Northern Taurids (anglès) o tàurids boreals (català), pluja de meteors anual associada al cometa Encke que té el radiant a la constel·lació de Taure
* Número de tarifació addicional, número de telèfon de facturació superior a la d'una trucada entre abonats
* Necrosi tubular aguda, forma d'insuficiència renal aguda deguda a la mort de cèl·lules del túbul renal
* Nitrilotriacetic acid (anglès) o àcid nitrilotriacètic (català), compost orgànic usat com a agent quelant
# Nacionalisme francès

El nacionalisme francès és una ideologia nacionalista centrada en la identitat nacional francesa, sorgida amb la Revolució Francesa (1789). Segons diversos estudis, el nacionalisme francès s'ha construït especialment fent ús de la definició i protecció dels monuments nacionals, o patrimoni nacional.
Poc després de la Revolució Francesa, l'estat francès va protegir els monuments. Aquesta protecció servia per a generar mites i símbols nacionals contra les possibilitats dels moviments identitaris regionals i locals. Els distints canvis de règims i governants han mantingut el projecte de construcció de França com a estat nació amb l'actuació baix el missatge de fer-ho per l'interès nacional.

## Referències

* 1 2 Thatcher, Mark «State production of cultural nationalism: political leaders and preservation policies for historic buildings in France and Italy». Nations and Nationalism, 24, 1, 01-01-2018, pàg. 64–87. DOI: 10.1111/nana.12374.
# Negotino

Negotino (macedònic:Неготино) és una municipalitat a l'est de Macedònia del Nord. Negotino també és el nom de la vila on hi ha la seu municipal.
El municipi limita amb Štip al nord, Konče i Demir Kapija a l'est, Gradsko i Rosoman a l'oest i Kavadarci al sud.

## Demografia

Segons el cens macedoni del 2002, el municipi té una població de 19 212 habitants, amb una densitat de 45,05 habitants/km². En el cens del 1994 tenia 18 341 persones vivint al municipi. EL municipi té 19 centres habitats.

## Notes

* MAcedonian official 2002 census data

## Enllaços externs

* Pàgina municipal Arxivat 2009-11-10 a Wayback Machine.
* Negotino al Ministeri d'autogovern Municipal Arxivat 2006-09-08 a Wayback Machine.
# Nicaise Auguste Desvaux

Nicaise Augustin Desvaux, (o Nicaise Auguste Desvaux) (1784 - † 1856) va ser un professor de botànica nascut a Poitiers i mort a Bellevue prop d'Angers. Va ser el Director del jardí botànic d'Angers, després de Poitiers.
No s'ha de confondre amb el també botànic Émile Desvaux (1830-1854).

## Obres

* Phyllographie, 1809
* Journal de Botanique, appliquée à l'Agriculture, à la Pharmacie, à la Médecine et aux Arts. 1813-1815, 4 vols.
* Observations sur les plantes des environs d'Angers. 1818
* Flore de l'Anjou ou exposition méthodique des plantes du département de Maine et Loire et de l'ancien Anjou. 1827

## Honors
### Epònims

Robert Brown li va dedicar el gènere Desvauxia (Centrolepidaceae).
# Neferkare VI

Neferkare VI o Neferkare Pepisneb fou un faraó de la dinastia VII o Dinastia VIII de l'antic Egipte (generalment inclòs a la dinastia VIII), del que no es coneix més que el nom. El seu nom volia dir "l'ànima de Ra és bonica" i Pepisneb era el seu nom de naixement.

## Referències

* ↑ «Egyptian Pharaohs : First Intermediate Period : Dynasty 7 / 8 :». [Consulta: 22 abril 2024].
* ↑ «Neferkare Pepiseneb» (en anglès americà). [Consulta: 22 abril 2024].
* ↑ «Egyptian Art: Types, Characteristics, History». [Consulta: 22 abril 2024].
# Nghĩa Phương

Nghĩa Phương és una comuna rural (xã) i poble del districte Lục Nam, província de Bắc Giang, al nord-est del Vietnam.

## Referències

* ↑ «Ministry of Public Information in Vietnam». Arxivat de l'original el 2012-08-20. [Consulta: 26 desembre 2018].
# Canon PowerShot

La marca Cànon al 1995 llençà aquesta línia de càmeres digitals sota el nom PowerShot. Els seus productes foren tan exitosos que es considera una de les línies més venudes de càmeres Cànon digitals. Mentre els models HS utilitzen bateries pròpies de Canon Inc., els models IS utilitzen piles.

## SX 40 HS

La Cànon PowerShot SX 40 HS és una càmera digital de la sèrie Cànon PowerShot la qual es centra en el Zoom Òptic. Fou anunciada per primer cop al setembre del 2011.
Trets característiques principals:
* Conté un sensor CMOS de 12 MP.
* Zoom Òptic de 35x (Equivalent a 24-840mm)
* ISO d'entre 100 i 3200.
* Velocitat d'Obturació entre 15 i 1/3200 segons.
* Pantalla LCD de 2.7", de 230.000 punts i visor Viewfinder.
* Gravació de Vídeo en Full HD (1080p)

## SX 150 IS

També tenim la Cànon PowerShot SX 150 IS, una càmera digital de la sèrie Cànon PowerShot. Anunciada a l'agost de 2011.
Les seues característiques són:
* Un sensor CCD de 14.1 MP.
* Zoom Òptic de 12x (Equivalent a 28-336mm)
* ISO d'entre 80 i 1600
* Pantalla LCD de 3", de 230.000 punts.
* Gravació de Video en HD (720p)

## SX 200 IS

La Cànon PowerShot SX 200 IS és una altra càmera digital de la sèrie Cànon PowerShot. Anunciada al febrer del 2009. Aquesta consta d'un zoom òptic de 12 augments i una resolució de 12,1 megapixeles (Competència directa de la TZ5 i 6 de Lumix.)

## SX 260 HS

Aquesta, la Cànon PowerShot SX 260 HS és un model de càmera fet per reemplaçar la Cànon PowerShot SX 230. Aquesta es centra en l'ús de viatges, per la qual cosa incorpora un GPS. S'anuncià al febrer del 2012.
Les característiques són:
* Sensor CMOS de 12.1 Megapíxeles.
* Zoom Òptic de 20x (Equivalent a 25-500mm)
* ISO d'entre 100 i 3200.
* Velocitat d'obturació entre 15 i 1/3200 segons.
* Pantalla LCD de 3", de 460.000 punts.
* Gravació de vídeo en Full HD (1080p) i enregistrament en estèreo.
* Incorporació de GPS.
* Port Mini-HDMI.

## A420

La Cànon PowerShot A420 és una càmera digital de la sèrie Cànon PowerShot.
La càmera Cànon PowerShot A420 es publicità a comercials al 2004 amb la figura de Maria Xaràpova, la tennista, gràcies a l'agència Dentsu Corporation d'America.
Actualment està descontinuada.

## A450 i A460

Càmeres de 6.0 megapixeles, les més senzilles de les PowerShot.

## A470

Càmera mitjana, amb 7.1 megapixeles. Detecta el rostre a més d'incorporar altres funcions de detecció com:
* Aquari.
* Focs artificials.
* Macro.
* Moviment.
* Platja.
* Neu.
* Follage.
El seu zoom òptic és de 3.4x, i el digital de 4X. Combinat 10x.

## S90

Càmera prosumidora amb 10 megapixeles. El seu CCD es considera molt gran per a ser una càmera compacta, concretament de 1/1.7". Té gamma ISO de 100 a 1600, i és expandible a 3200.

## Vegeu també

* Canon Inc.

## Enllaços externs

* Manual d'Instruccions en PDF Cànon PowerShot SX 150 IS
# Sclerophrys villiersi

Sclerophrys villiersi és una espècie de gripau de la família dels bufònids endèmica a les muntanyes de Camerun. Va ser descrit per Fernand Angel com Bufo Villiersi el 1940.
El 2016 el gènere Amietophrynus va ser reanomenat Sclerophrys, en descobrir l'anterioritat de l'espècie tipus Sclerophrys capensis, descrita per Tschudi el 1838. Podria ser un sinòmim de Sclerophrys djohongensis.
Viu al llarg de rius de corrent ràpid en pastures muntanyoses que de vegades conté boscos de galeria entre 1200 i 2500 metres d'altitud. S'amaga als forats durant el dia i es reprodueix en rierols de corrent lent amb bosc de ribera. La població minva i es considera una espècie vulnerable per la pèrdua del seu hàbitat. Les amenaces majors són la fragmentació per la transformació de boscs en terres de conreu i la urbanització.

## Referències

* ↑ Angel, Fernand «Description de trois Amphibiens nouveaux du Cameroun. Matériaux de la Mission P. Lepesme, R. Paulian et A. Villiers (2e note)» (en francès). Bulletin du Muséum national d'histoire naturelle, 1940, pàg. 238-243.
* ↑ Ohler, Annemarie; Dubois, Alain «The identity of the South African toad Sclerophrys capensis Tschudi, 1838 (Amphibia, Anura)» (en anglès). PeerJ, 4, 11-01-2016, pàg. e1553. DOI: 10.7717/peerj.1553. ISSN: 2167-8359. PMC: PMC4715445. PMID: 26788431.
* ↑ Channing, A.; Rödel, M.-O.. Field guide to the frogs & other amphibians of Africa (en anglès). Ciutat del Cap: Struik Nature, 2019. ISBN 978-1-77584-512-6.
* ↑ Frost, Darrell. «Sclerophrys villiersi (Angel, 1940)» (en anglès). Amphibian Species of the World. American Museum of Natural History, 2021. [Consulta: 12 desembre 2022].
* 1 2 Amphibian Specialist Group «Villiers' Toad Sclerophrys villiersi» (en anglès). Llista Vermella de la UICN, 08-06-2016. DOI: 10.2305/iucn.uk.2019-1.rlts.t54794a16818501.en.
# Hitita

«Hitita» té aquests significats:
* Poble hitita o hitites, poble indoeuropeu que es va establir a Anatòlia, l'actual Turquia, al segon mil·lenni aC
* Imperi Hitita, estat dels hitites establert a Anatòlia (segles xxv aC – ix aC)
* llengua hitita, llengua adscrita a la família indoeuropea
* Religió hitita
* Art hitita
# Polycelis nigra

Polycelis nigra és una espècie de triclàdide planàrid que habita a l'aigua dolça d'Europa i d'Àfrica del Nord.
És l'espècie tipus del gènere Polycelis.

## Descripció

Els espècimens adults de P. nigra arriben a mesurar fins a 12 mm de longitud i 2,5 mm d'amplada. La part anterior del cos és lleugerament convexa. El cap pot fer un aspecte trilobulat. Una línia de múltiples ulls segueix tot el marge del terç anterior del cos. La superfície dorsal de l'animal acostuma a presentar un color negre uniforme, tot i que també n'hi ha de color marró. La superfície ventral presenta el mateix color que la dorsal.
El penis és esmussat i té llargues espines. Aquesta espècie mai presenta adenodàctils.

## Referències

* ↑ Harrath, Abdul Halim; Sluys, Ronald; Merzoug, Djemoi; Yacoubi-Khebiza, Mohamed; Alwasel, Saleh; Riutort, Marta «Freshwater planarians (Platyhelminthes, Tricladida) from the Palearctic section of the African continent: new records, with the description of a new species» (en anglès). Zootaxa, 3182, 2012.
* 1 2 3 Raymond Ball, Ian; Reynoldson, B. Doris M. Kermack i R. S. K. Barnes. British Planarians. Platyhelminthes: Tricladida. Keys and notes for the identification of the species.-Synopses of the British Fauna (New Series) [Planàries britàniques. Platyhelminthes: Tricladida. Claus i notes per a la identificació de les espècies.-Sinopsi de la fauna britànica (Nova sèrie)] (en anglès). 19. Cambridge - London - New York: Cambridge University Press, 1981, p. 141. DOI 10.1002/iroh.19830680211.